open-index/open-wikipedia-markdown huggingface dataset:
ஏகநாதர் கோவில்

**ஏகநாதர் கோவில்** கிண்ணியமங்கம் என்ற ஊரில் அமைந்துள்ளது. ஆனந்தவ்ளி அம்மன், கன்னமூலை கணபதி, வள்ளி தெய்வானையுடன் சுப்பிரமணியர், பைரவர், வீரபத்திரர் சன்னதிகள் உள்ளன.

மதுரை நாகமலை சத்குரு சுவாமிகளின் சமாதி இங்கு அமைந்துள்ளது. இக்கோவிலில் சுவாமி ஜுவசமாதி அடைந்த வைகாசி பூரநட்சத்திர நாளில் சிறப்பு பூஜை அபிசேகங்கள் நடக்கின்றன.

## ஆதாரங்கள்


பகுப்பு:திண்டுக்கல் மாவட்ட ஜீவசமாதிகள்
பகுப்பு:சித்தர்களின் ஜீவ சமாதிகள்
கணிக்கும் எந்திரங்கள்

**கணிக்கும் எந்திரங்கள்** என்பன கணிதத்தின் அடிப்படைச் செயல்பாடுகளைச் செய்ய உதவும் இயந்திரங்களாகும். பிலெய்ஷ் பாஸ்கல் என்னும் பிரெஞ்சுக் கணித அறிஞர் 1642-ல் முதன் முதலில் எந்திரம் மூலம் கூட்டல் கணக்குகளைச் செய்ய முயன்றார். கூட்டல், கழித்தல், பெருக்கல், வகுத்தல் முதலிய எல்லாக் கணக்குகளையும் செய்யும் எந்திரம் 1939-ல் அமெரிக்காவில் செய்யப்பட்டது. பின்னர் சதவீதங்கள், வர்க்க மூலங்கள் இவற்றைக் கணக்கிடும் எந்திரங்களும் செய்யப்பட்டன. கணிக்கும் எந்திரங்கள் இன்று பல அளவுகளில் உள்ளன. தீப்பெட்டி அளவு சிறிதாக இருக்கும் எந்திரங்கள் பொத்தான் மின்கலத்தால் இயங்குகின்றன. ஓர் அறையைப் போலப் பெரிதாக உள்ள எந்திரங்களும் இருக்கின்றன. இவற்றுக்கு "கணினி" (Computer) என்று பெயர். ஒருவர் பத்து ஆண்டுகளில் செய்துமுடிக்கக் கூடிய சிக்கலான கணக்குகளை இந்த எந்திரம் ஒரு மணி நேரத்தில் செய்து முடித்துவிடும் ! பெரும் வணிக நிறுவனங்களும், வங்கிகளும், காப்பீட்டு நிறுவனங்களும், புள்ளியியல் துறையைச் சார்ந்த அலுவலகங்களும் கணினிகளைப் பயன்படுத்துகின்றன. விண்வெளிக்கலங்களின் முழுப் போக்கையும் நிருணயித்து நடத்தவும் கணினி எந்திரங்களே பெரிதும் உதவுகின்றன.
## மேற்கோள்கள்

பகுப்பு:கணிதக் கருவிகள்
பகுப்பு:அமெரிக்கக் கண்டுபிடிப்புகள்
பகுப்பு:அலுவலகப் பயன்பாட்டுப் பொருட்கள்
அங்கியோடீமா

**அங்கியோடீமா** (*Angioedema*) என்பது தோல் அல்லது சளி சவ்வுகளின் கீழ் தான் தோல் மற்றும் திசுக்களின் கீழ் அடுக்கு வீக்கமாகும். முகம், நாக்கு, குரல்வளை, வயிறு, அல்லது கை மற்றும் கால்களில் வீக்கம் ஏற்படலாம். பெரும்பாலும் இது படைநோயுடன் தொடர்புடையது, அவை மேல் தோலில் வீக்கம் எற்படுத்துகிறது. இவ்வீக்கமானது பொதுவாக சில நிமிடங்களிலிருந்து ஒரு மணிநேரத்திற்கு மேல் நீடிக்கலாம்.

அங்கியோஎடீமா பொதுவாக அதிர்ச்சி மற்றும் உறுப்பு பாதிப்பால் ஏற்படும் ரசாயனத்தை மற்றும் பிராட்ய்கின்  உள்ளடக்கியது.ஹிஸ்டமைன் தொடர்பான பாதிப்பு பூச்சிக் கடித்தல், உணவுகள், அல்லது மருந்துகள் போன்றவற்றில் ஒவ்வாமை ஏற்படுத்தும். பிராட்ய்கின்னுடன் தொடர்புடைய பாதிப்பு மரபுவழி சிக்கல் காரணமாக ஏற்படுகிறது.

சுவாசப்பாதையை பாதுகாப்பதற்கான முயற்சிகளாக மூச்சுக்குழலுக்குள் குழாய் செருகுதலை உள்ளடக்கியிருக்கலாம். ஹிஸ்டமைன் தொடர்பான ஆக்யோயெஸ்டெமா எதிர்ப்பு மருந்துகள், கார்டிகோஸ்டீராய்டுகள் மற்றும் எபினிஃபின் ஆகியவற்றால் சிகிச்சையளிக்கப்படலாம்.  பிராட்ய்கின்னுடன் தொடர்புடைய நோயாளிகளுக்கு  தடுப்பூசி, எக்கால்டிட் அல்லது ஐசிடிபான்ட் ஆகியவை பயன்படுத்தப்படலாம் அல்லது புதிய உறைந்த பிளாஸ்மா பயன்படுத்தப்படலாம்.  ஐக்கிய மாகாணங்களில் ஒரு வருடத்திற்கு 100,000 மக்கள் பாதிக்கப்படுகின்றனர்.

## மேற்கோள்கள்

## வெளி இணைப்புகள்

* 

பகுப்பு:மூளை மரபியல் கோளாறுகள்
உடல இனப்பெருக்கம்

thumb|இலை விளிம்புகளில் துளிர்விடும் புதிய தாவரம்,''களஞ்சொ பின்னேட்டா''. சிறு தாவரம் 1 செ.மீ உயரமுடையது . தனித்தாவரம் என்கிற கருத்து இந்நிகழ்வின் மூலம் மாறுகிறது.
thumb|''பிரையோபில்லாம் டைக்ரேமொனிஷீயனம்'' -இத்தாவரம் இளந்தாவரங்களை தம் இலைகளின் விளிம்புகளில் உருவாக்கி,தக்க சூழலில் முளைக்கும் வகையில் வேருடன்  விடுபட செய்து புதிய சேய் தாவரத்தை உருவாக்குகிறது
thumb|பதியமுறை இனப்பெருக்கம் என்பது ஒரு வாரம் குறைவான வயதுடைய ஒரு தண்டினை வெட்டி மண்ணில் பதித்து இத்தகைய உடல இனப்பெருக்கமுறை சாத்தியமாக்கப்படுகிறது.
thumb|''மஸ்காரி'  ''தாவரம் தரையடிப்பகுதியில் உருவாகும் பல்பு எனப்படும் அமைப்பின் வழியாக உடல இனப்பெருக்கம் செய்கிறது. ஒவ்வொரு தண்டும் ஒரு மஞ்சரியை உருவாக்கவல்லது
**உடல இனப்பெருக்கம்** (*Vegetative reproduction*) என்பது தாவரங்களில் நிகழும் கலவியில்லாத ஒரு பாலின இனப்பெருக்க வடிவமாகும். விதையிலா இனப்பெருக்கம், தாவரப் பரவல், படியாக்கம் என்ற பெயர்களாலும் இது அழைக்கப்படுகிறது. இம்முறையில் ஒரு புதிய தாவரம் தாய் தாவரத்தின் ஒரு துண்டு அல்லது வெட்டிலிருந்து அல்லது சிறப்பு இனப்பெருக்க அமைப்புகளிலிருந்து வளர்கிறது. இதனால் இந்த இனப்பெருக்க முறை சில நேரங்களில் தாவர இனப்பெருக்கம் என்றும் அழைக்கப்படுகின்றன.

பல தாவரங்கள் இயற்கையாகவே இந்த வழியில் இனப்பெருக்கம் செய்கின்றன, ஆனால் அதை செயற்கையாகவும் தூண்டலாம். தோட்டக்கலை வல்லுநர்கள் தாவர இனப்பெருக்கக் குழாய்களைப் பயன்படுத்தி  பாலினமற்ற இனப்பெருக்க நுட்பங்களை உருவாக்கியுள்ளனர். வெற்றி விகிதங்களும் இனப்பெருக்கத்தின் சிரமமும் பெரிதும் வேறுபடுகின்றன. ஒரு விதையிலைச் செடிகளில் பொதுவாக சாற்றுக்குழலிடைச் சோற்றுத்திசு என்ற வளர்திசு  இல்லாததால், இவை இனப்பெருக்கம் செய்வது மிகவும் சவாலானது.

## மேற்கோள்கள்

பகுப்பு:தாவர இனப்பெருக்கம்
கற்குழம்புப்பாறையாக்கம்

**கற்குழம்புப்பாறையாக்கம்** (*Magmatism*)  என்பது புவியொத்த கோள்களில் அவற்றின் வெளிப்புற அடுக்குகளின் புறப்பரப்பிலோ அல்லது வெளிப்புற அடுக்குகளுக்கிடையிலோ நடைபெறக்கூடிய கற்குழம்பின் பாறைத்தாது அமைவாகும். இவ்வாறான அமைவே பின்னர் தீப்பாறையாக திண்மமாகிறது.  இச்செயல்முறையானது கற்குழம்புப் பாறைச் செயல்பாடு அல்லது தீப்பாறைச் செயல்பாட்டின் காரணமாக நடைபெறுகிறது. இதில் கற்குழம்பு அல்லது எரி கற்குழம்பு ஆகியவற்றின் உருவாக்கம், உட்குடைவு, வெளிக்குடைவு ஆகியவை நிகழ்கின்றன. எரிமலையாக்கம் என்பதே கற்குழம்புப் பாறையாக்கத்தின் வெளிப்புற வெளிப்பாடேயாகும்.
 
இச்செயல்பாடே மலை உருவாக்கத்திற்குக் காரணமான மிக முக்கியச் செயல்பாடாகும்.  கற்குழம்புப்பாறையாக்கத்தின் இயல்பானது கண்டத்தட்டு அமைவுகளைச் சார்ந்துள்ளது. உதாரணமாக, எரிமலைப் படிகக் கண்ணாடி கற்குழம்புப் பாறையாக்கமானது தீவு வளைவுகள் உருவாக்கத்தோடு தொடர்புடையவை ஆகும். எரிமலைப் பாறை வகை கற்குழம்புப்பாறையாக்கமானது நடுக்கடல் முகடுகளில் காணப்படுகிறது.  

## மேற்கோள்கள்
பகுப்பு:புவியியல்

பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
கல்லார் ஆறு (பம்பா)

**கல்லார் ஆறு** (*Kallar River (Pamba)* என்பது தென்னிந்தியாவின், கேரளத்தின், பம்பையாற்றின் துணை ஆறுகளில் ஒன்றாகும். பம்பை ஆறானது தென்னிந்தியாவின் மூன்றாவது நீளமான ஆறாகும். பத்தனம்திட்டா மாவட்டத்தின் கிழக்கு பகுதியில் உள்ள இராண்ணி காடுகளில் கல்லார் ஆறு உருவாகிறது. பெயர் குறிப்பிடுவது போல நதி படுக்கை பெரும்பாலும் கல்லால் ஆனது (கல்லு + ஆர் = கல்லார் ஆறு). வடசெறிக்கறையில் பம்பை ஆற்றுடன் இணைவதற்கு முன்பு அதன் முழு நீளத்தையும் வளமான காடுகள் வழியாக பாய்கிறது. சிறிய கிராமங்களான தண்ணித்தோடு, தெக்குத்தோடு மற்றும் மன்னீரா ஆகியவை இந்த ஆற்றின் கரையில் உள்ள முக்கிய மனித குடியிருப்புகளாகும். கொன்னி வனப் பிரிவில் மன்னீராவில் உள்ள காடு சுற்றுச்சூழல் சுற்றுலாத் திட்டத்தின் முக்கிய அங்கமாக விளங்குகிறது, அங்கு மூன்று கிலோமீட்டர் நீளமுள்ள பரிசல் சவாரி செய்வதற்கான வாய்ப்பை வழங்குகிறது. இந்த ஆறு தாவரங்கள் மற்றும் விலங்குகளின் வளமான பன்முகத்தன்மையை ஆதரிக்கிறது.

பகுப்பு:ஆலப்புழை மாவட்ட ஆறுகள்
பகுப்பு:பம்பை ஆறு
கோணங்குப்பம் பெரியநாயகி அன்னை தேவாலயம்

**கோணங்குப்பம் பெரியநாயகி அன்னை தேவாலயம்** என்பது தமிழ்நாட்டின், கடலூர் மாவட்டம், மங்கலம்பேட்டையை அடுத்துள்ள கோணங்குப்பம் என்னும் சிற்றூரில் உள்ள ஒரு மரியன்னை தேவாலயமாகும்.
## வரலாறு
இந்த ஆலயத்தை இப்பகுதி மக்கள் வழிபடுவதற்காக அம்மக்களின் ஒத்துழைப்போடு தமிழறிஞர் வீரமாமுனிவா் கட்டினார்.
## சிறப்பு
வீரமாமுனிவா் தனது பணி வாழ்வில் கட்டிய கோவில்களில் முதல் கோவில் இது ஆகும். அன்னையின் திருவுருவச்சிலை தமிழ் கலாச்சாரத்தின் படி அமைய வேண்டுமென்றெண்ணி தமிழ் மரபுப்படி சேலை உடுத்தி ஆபரணங்கள் அணிந்து தலையில் கீாிடம் கொண்டு கையில் இயேசு பாலனை கையிலேந்திய வண்ணம் அன்னையின் படத்தினை வரைந்தாா். இச்சொரூபத்தினை பிலிப்பைன்சின், மணிலாவிலிருந்து கொண்டு வந்து பொியநாயகி எனப்பெயாிட்டாா். இச்சொரூபம் பத்து அடி உயரத்தில் மரத்தால் உருவாக்கப்பட்டுள்ளது.
## மேற்கோள்கள்

*வெளியீடு: பங்குதந்தை,புனித பொியநாயகி அன்னை திருத்தலம்,கோணாங்குப்பம்

பகுப்பு:கடலூர் மாவட்டம்
பகுப்பு:கடலூர் மாவட்டத்திலுள்ள கிறித்தவக் கோயில்கள்
சங்கு

[thumb|alt=Large shell with flared lip, viewed facing the opening, which is glossy and tinted with shades of pink and apricot|வளர்ந்த ''[அரசிச் சங்கு* ஒன்றின் துளைப்பக்கம், இடம் -  [[டிரினிடாட் மற்றும் டொபாகோ]]]]

*'சங்கு*' (*Conch*,  / ) என்பது நடுத்தரம் முதல் பெரியளவு வரையான கடல் நத்தைகளுக்கு அல்லது அவற்றின் ஓடுகளுக்கு உள்ள பெயராகும். சங்கு எனும் பெயர் பொதுவாக பெரிய, சுருள் அமைப்புள்ள, தூம்புக் குழாய் வழியுள்ள நத்தைகளுக்கு வழங்கப்படுகிறது.

சங்குகள் எனப்படும் குழுக்கள் கடல்வாழ் [[குடற்காலி]] [[மெல்லுடலி]]கள் *ஸ்ரோம்பியாடே* [[குடும்பம் (உயிரியல்)|குடும்பத்தைச்]] சேர்ந்தவை.

வேறுபல இனங்களும் சங்கு என்றே அழைக்கப்படுகின்றன. பொதுவாக சங்கு என அழைக்கப்படும் இனங்களாக, தெய்வீகச் சங்கு அல்லது இன்னும் தெளிவாக [[சங்கு (இசைக்கருவி)|ஊதப் பயன்படும் சங்கின்]] ஓடு (*வெண் சங்கு*) உட்பட *டேபினெலே'' இனங் சங்குகள் காணப்படுகின்றன.

நம் நாட்டுச் சங்கை வலம்புரிச்சங்கு, இடம்புரி சங்கு,  சலஞ்கலம், அரசிச் சங்கு, காரச்சங்கு, பாஞ்சசன்யம் எனப்பலவகையாகப் பிரித்துள்ளர்.  வலம்புரிச் சங்கு அரிதானது. ஆயினும் சலஞ்கலம், பாஞ்சசன்யம் ஆகிய இவ்விரண்டும் மிகமிக அபூர்வமானது. பொதுவாக சங்கில் 80 திற்கு மேற்பட்ட வகைகள் உள்ளன. போர் சங்கு, ஊது சங்கு, பால் சங்கு, இளஞ்சிவப்பு சங்கு, கீற்றுச்சங்கு, சிலந்தி சங்கு எனப் பலவகையுன்டு. ஓரோட்டு உடலியம் கொண்ட சங்குகள் பசிபிக் பெருங்கடலில் அதிகம் கிடைக்கின்றன. இதில் கைவினைப்பொருட்கள் சங்குமாலைகள் போன்றவை செய்யப்படுகின்றன.

## மேலும் படிக்க
* வலம்புரிச் சங்கு
## உசாத்துணை

## மேற்கோள்கள்

## வெளி இணைப்புகள்

*

பகுப்பு:சங்குகள்
மாளிகைமேடு

**மாளிகைமேடு** என்பது அரியலூர் மாவட்டத்தில், கங்கைகொண்டசோழபுரத்திற்கு அருகில் உள்ள சிற்றூர். இவ்வூரின் கிழக்கே முதலாம் இராசேந்திரனால் எழுப்பப்பட்ட செங்கற்களால் ஆன மாளிகை தமிழகத் தொல்லியல் துறை அகழ்வாராய்ச்சியால் கண்டுபிடிக்கப்பட்டது.

## சிறப்புகள்
1981 ஆம் ஆண்டு அன்றைய தமிழக முதல்வர், இவ்விடத்தில் பெரிய விழா எடுத்து இம்மாளிகையின் சிறப்பை வெளிப்படுத்தினார். இங்குள்ள அகழ் வைப்பகத்தில் மாளிகைமேட்டைச் சுற்றியுள்ள ஊர்களில் அகழ்வாய்வு மேற்கொண்ட போது கிடைத்த சோழர்கால கற்சிலைகள் பாதுகாக்கப்பட்டு வருகின்றது. இவை சுற்றுலா பயணிகள் பார்வைக்கு வைக்கப்பட்டுள்ளன.

## உசாத்துணை
டாக்டர்.மா.இராசமாணிக்கனார், சோழர் வரலாறு ,பூம்புகார் பதிப்பகம்.

## வெளியிணைப்புகள்
* Chola palace excavation site at Maligaimedu strengthened, The Hindu, 22 September 2016

பகுப்பு:தமிழக தொல்லியற்களங்கள்
பகுப்பு:சோழர் நகரங்கள்
சீன பெரிய எலி

**சீன பெரிய எலி** (Chinese dormouse) அல்லது **சிஸ்வான் எலி** டாா் மவுஸ் எனும் சிற்றின வகையைச் சேர்தது ஆகும். இவை சீனாவின் வட சிச்சுவான், சீனாவின் சல்பால்டை கலப்பு காடுகளில் காணப்படும்  (சாட்டோகாடா சிச்சுவான்சிஸ்) ஒரு வகை எலிகள்  ஆகும். வாங்லாங் இயற்கை பாதுகாப்பு பகுதியில் எடுக்கப்பட்ட இரண்டு பெண்மாதிரிகள் மட்டுமே இதுவரை அறியப்பட்டவையாகும். இது 1985 ஆம் ஆண்டில் வாங் யூஜியால் முதலில் விவரிக்கப்பட்டது மற்றும் கேபெட் மற்றும் ஹில் (1991, 1992) ஆகியோரால் ஒரு புதிய மரபணுவால் கேடோகொகுடா சிச்சுவான்சிஸின்  போினத்தின் கீழ் கொண்டுவரப்பட்டது. இது சாட்டோகொடுவின் போினத்தின் ஒரே விலங்கு ஆகும். இதில் உள்ள இரண்டு மாதிரிகளின் தலை மற்றும் உடல் நீளம் 90 மிமீ மற்றும் 91 மிமீ, வால் நீளம் 92 மிமீ மற்றும் 102 மிமீ  என  இருந்தது. அவைகள் 24.5 மற்றும் 36.0 கிராம் எடையும் உடையவையாக இருந்தன. இவை இரவாடிகளாகும். மேலும் இவை மரங்களில் சுமார் 3 மீட்டர் உயரத்தில் கூடுகட்டி வசிக்கின்றன.  கடல் மட்டத்திலிருந்து 2500 மீ உயரத்தில் காணப்படுகிறன்றன. இவற்றின் குறுகிய, தனிமைப்படுத்தப்பட்ட வசிப்பிடத்தின் காரணமாக 2004 ஆண்டு பன்னாட்டு இயற்கைப் பாதுகாப்புச் சங்கத்தால்  அழிந்துவரும் இனமாக செம்பட்டியலில் பட்டியலில  வகைப்படுத்தப்பட்டுள்ளது.http://www.iucnredlist.org/search/details.php?species=6860

## மேற்காேள்கள்
*  Listed as DataDeficient (DD v2.3)
* Corbet, G.B. & Hill, J.E. 1991. A World List of Mammalian Species, Third edition. Natural History Museum Publications & Oxford University Press, London and Oxford.: v-viii, 1-243.
* Wang, Youzhi. 1985. A new genus and species of Gliridae.  Acta Theriologica Sinica, Vol. 5 (1985), pp. 67-75.

## வெளி இணைப்புகள்
* The Dormouse Hollow
* An illustration of The Chinese Dormouse at the Animal Diversity Web 

பகுப்பு:சீன உயிரினங்கள்
மனித பல்பணியாக்கம்

**மனிதனின் பல்பணியாக்கம்** (*human multitasking*) என்பது ஒரு குறுகிய காலத்தில் ஒன்றுக்கு மேற்பட்ட பணி அல்லது செயல்பாட்டைச் செய்வதற்கான வெளிப்படையான திறமையாகும். எடுத்துக்காட்டு,மின்னஞ்சலை தட்டச்சு செய்து கொண்டே புத்தகத்தை வாசிப்பதும் தொலைபேசியில் பேசுவதும் ஆகும். ஒரே நேரத்தில் ஒன்றுக்கு மேற்பட்ட பணிகள் செய்யும் போது கவனம்குறையும் என ஆய்வுகள் கூறுகின்றன.  இருப்பினும் ஒரு பணியில் மிகுந்த திறமை இருக்கும்போது பன்முகத்தன்மயுடன் செயல்பட இயலும்.

## சொற்பிறப்பியல்
பல்பணியாக்கம் என்ற சொல்லை முதன் முதலில் 1965 ஆம் ஆண்டில் ஐபிஎம் கணினியின் பல்வேறுபட்ட திறன்களைக் குறிக்கப் பயன்படுத்தியது.

## ஆராய்ச்சி
உளவியலாளர்கள் 1960 கள் முதலே, மனிதப் பல்பணியாக்கம் குறித்த செய்முறைகளை மேற்கொன்டுள்ளனர்.   உளவியல் துலங்கல் கால விளைவு எனும் எளிய செய்முறையை  மனிதப் பல்பணியாக்கத்தை ஆராய, உளவியலாளர்கள் பயன்படுத்தினர்.  இதில் மனிதர்களுக்கு ஒருங்கமைந்த இருபணிகளுக்கான துலங்களைத் த்ஹருமாறு கேட்டுக் கொள்ளப்பட்டது. இதில் இரண்டாம் பணிக்கான துலங்கல் தாமதமாதல் கண்டறியப்பட்டது..

## மேற்கோள்கள்

## மேலும் படிக்க
* 
* Multitaskers bad at multitasking – BBC News Monday, August 24, 2009
* https://seniors.empirebuilderall.com/The-Problems-with-Multitasking  - The Problems With Multitasking
* http://www.fourhourworkweek.com/blog/2008/05/25/the-multitasking-virus-and-the-end-of-learning-part-1/ – The Multitasking Virus and the End of Learning?
* 
* 
* 
* 
* 
* 
* 
* 
* 
* 

## வெளி இணைப்புகள்
*
* 
* 
* 

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:மனிதவள மேலாண்மை
அறிவியல் கருவி

**அறிவியல் கருவி** (*scientific instrument*) என்பது அறிவியல் நோக்கங்களுக்காக பயன்படுத்தப்படும் ஒரு கருவியாகும். அவை துல்லியமான அளவீட்டுக்காக சிறப்பாக வடிவமைக்கப்பட்டுள்ளன. பெரும்பாலான அறிவியல் கருவிகள் அளவீட்டு  கருவிகள் ஆகும். அறிவியல் கருவிகள் ஆய்வக உபகரணங்களின் ஒரு பகுதியாக கருதப்படுகிறது.

## அறிவியல் கருவிகள் சில

* முடுக்கமானி
* மின்னோட்டமானி
* அனிமோமீட்டர்
* இடுக்குமானி
* கலோரிமானி
* மின்காட்டி
* தளவிளைவு அளவியல்
* திரவமானி
* குறுக்கீட்டுமானம்
* திருகு அளவி
* நுண்நோக்கி
* ஓம்மானி
* அலைவுகாட்டி
* நிலநடுக்கமானி
* நிறமாலை மானி
* தொலைநோக்கி
* வெப்பமானி
* தியோடலைட்டு
* வெப்ப இணை
* மின்னழுத்தமானி

## மேற்கோள்கள்

*Pearce, Joshua M. 2012. “Building Research Equipment with Free, Open-Source Hardware.” Science 337 (6100): 1303–1304.open access
லெனெசோர்னிஸ்

லெனெஸ்நோனிஸ் என்பது என்டார்டோரைனின் பறவையின் ஒரு வகை ஆகும், இது 78 நிமிடத்தின் பிற்பகுதியில் கிரெடேசியஸில் வாழ்ந்து, உஸ்பெகிஸ்தானில் உள்ள க்சைல் குமுலில் பிஸ்ஸ்கி படிவத்தில் காணப்படும் புதைபடிவங்களில் இருந்து அறியப்படுகிறது.

## குறிப்புகள்

பகுப்பு:அழிந்த பறவைகள்
பீட்டர் டெபாய் விருது

**பீட்டர் டெபாய் விருது** *(Peter Debye Award)* ஒவ்வோர் ஆண்டும் இயற்பிய வேதியியல் துறையில் தனிச்சிறப்பு மிக்க ஆய்வுகளை மேற்கொள்பவர்களுக்கு வழங்கப்படுகிறது. அமெரிக்க வேதியியல் குமுகம் இவ்விருதை வழங்கி வருகிறது. பீட்டர் டெபாய் நினைவாக வழங்கப்படும் இவ்விருது வயதும் நாடு, எதையும் கட்டுப்படுத்தாமல் அனைவருக்கும் பொதுவாக வழங்கப்படும் விருதாகும். 

## விருதுபெற்றவர்கள்

*2018 – பரசுநாத் பிரசாத் 
*2017 – புரூசு யே பெர்னே
*2016 – மார்க் ஏ ராட்னெர்
*2015 – சியாவ்லியாங் சன்னி சை 
*2014 –என்றி எப் சிகாபெர் III
*2013 - வில்லியம். ஈ. மோர்னர்
*2012 – டேவிட் சாண்ட்லர்
*2011 – லூயிசு ஈ புரூசு
*2010 – சியார்ச்சு சிகாட்சு 
*2009 – ரிச்சர்டு யே சேகாலி 
*2008 – மைக்கேல் எல் கிளெயின் 
*2007 – யான் டி யாட்டெசு 
*2006 – டோனால்டு டிருக்லர் 
*2005 – சிடீபன் லியோன்
*2004 – வில்லியம் காரல் லைன்பெர்கர்
*2003 - வில்லியம் எச். மில்லர்
*2002 – கிளாசிண்டோ சுகோல்சு
*2001 – யோன் ராசு 
*2000 – பீட்டர் வோலிநெசு 
*1999-  யெச்சீ எல் பியூசாம்ப் 
*1998 – கிரகாம் ஆர் பிளெமிங்
*1997 – ராபின் எம் ஆச்சிட்டிரேசர் 
*1996 – அகமது செவாலி 
*1995 – யான் சி தூளி 
*1994 – வில்லியம் ஏ கிளெம்பெரர்
*1993 - பிராங்க் செர்வுட் ரோலண்ட்
*1992 – பிராங் எச் சிடில்லிங்கெர்
*1991 – ரிச்சார்டு என் சாரெ 
*1990 – ஆர்டன் எம் மெக்கோனெல் 
*1989 – காபர் ஏ சோமோர்யாய் 
*1988 – ருடால்ப் ஏ மார்கசு 
*1987 – ஆரி கி டிரிக்கேமர்
*1986 – யுவான் டி லீ
*1985 – சுடூவர்ட்டு ஏ ரைசு 
*1984 – பி. செய்மவுர் ராபின்விட்ச்சு 
*1983 – சியார்ச்சு சி பைமெண்டெல் 
*1982 – பீட்டர் எம் ரெண்ட்செபிசு
*1981 – ரிச்சர்டு பி பெர்ன்சிடெய்ன்
*1976 – ராபர்ட்டு டபிள்யூ சுவான்சிக் 
*1975 – எர்பெர்ட்டு எசு குட்டோவ்சுகி 
*1974 – வால்ட்டர் எச் சிடாக்மேயர்
*1973 – வில்லியம் என் லிப்சுகாம்ப்.
*1972-  கிளைடு ஏ அட்ச்சிசான் 
*1971-  நார்மன் டேவிட்சன் 
*1970 – ஆசுகார் ரைசு 
*1969 – பால் யே புளோரி
*1968 – சியார்ச்சு பி கிசுடியாகவுசி 
*1967 – யோசப் ஈ மேயர்
*1966 – யோசப் இர்சுபெல்டெர்
*1965 - லார்சு ஒன்சாகர்
*1964 – என்றி ஐரிங்கு
*1963  - ராபர்ட்டு எசு முல்லிக்கன்
*1962 – ஈ பிரைட்டு வில்சன் .

## மேற்கோள்கள்

பகுப்பு:இயற்பியல் வேதியியல்
பகுப்பு:வேதியியல் விருதுகள்
திருச்சி தெப்பகுளம்

**திருச்சிராப்பள்ளி தெப்பக்குளம்** (Trichy Teppakkulam) என்பது திருச்சி மாநகராட்சியின் மத்தியில் அமைந்துள்ள ஒரு தெப்பக்குளம் ஆகும். இத்னைச் சுற்றிலும் வணிக வளாகங்கள்  உள்ளன. தாயுமானவர் கோவில், நாகநாத சுவாமி கோவில், தூய வளனார் கல்லூரி தேவாலயம், புனித சிலுவை தேவாலயம், திருமதி இந்திராகாந்தி மகளிர் கல்லூரி ஆகியனவும் இக்குளத்தைச் சுற்றி உள்ளன. இதனருகே வரலாற்றுப் புகழ்மிக்க மலைக்கோட்டை அமைந்துள்ளது. ஒரே கல்லால் ஆன முக்குறுணி விநாயகர் உள்ளதாக அகழ்வாராய்ச்சி தகவல்கள் குறிப்பிடுகின்றன. சனவரி-பிப்ரவரி மாதங்களில் தெப்பம் மிதக்கும் விழா நடைபெறுவது சிறப்பாகும்.
## மேற்கோள்கள்

## வெளி இணைப்புகள்
பகுப்பு:தமிழ்நாட்டிலுள்ள கோயில் குளங்கள்

பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
1942 தி சிட்டாடல் புல்டாக்சு கால்பந்து அணி

**1942 தி சிட்டல் புல்டாக்சு கால்பந்து அணி** (*1942 The Citadel Bulldogs football team* ) என்பது 1942 ஆம் ஆண்டு கல்லூரிக் கால்பந்து பருவத்தில் சிட்டாடல் என்றழைக்கப்படும் தென் கரோலினா இராணுவக் கல்லூரி பிரதிநிதித்துவப்படுத்திய ஒரு கால்பந்து அணியாகும். போ ரோவ்லேண்டு மூன்றாவது பருவத்தின் தலைமை பயிற்சியாளராக பணியாற்றினார். புல்டாக்சு அணி தென் மாநாட்டின் உறுப்பினர்களாகவும்  விளையாடியது மற்றும் இயான்சன் ஆகுட் விளையாட்டரங்கில் உள்ளூர் போட்டிகளில் விளையாடியது. இரண்டாம் உலகப்போரின் காரணமாக 1946 வரை எந்த அணியும் மீண்டும் களமிறங்வில்லை.

1942 ஆம் ஆண்டிற்கான இலிட்கன்ஹாஸ் மதிப்பீடுகளின் கீழ் இறுதி தரவரிசையில் சிட்டாடல் 99வது இடத்தில் (590 கல்லூரி மற்றும் இராணுவ அணிகளில்) தரவரிசைப்படுத்தப்பட்டது.

## மேற்கோள்கள்

பகுப்பு:தென் கரொலைனாவில் விளையாட்டு
இஸ்டீபன் நாரிசன்

*இஸ்டீபன் நாரிசன்* (*Stephan Narison*) மடகாசுகரை சேர்ந்த குவாண்டம் குரோமோடைனமிக்ஸ் (QCD) இல் நிபுணத்துவம் பெற்ற கோட்பாட்டு உயர் ஆற்றல் இயற்பியலாளர் ஆவார். இது வலுவான தொடர்புகளின் அளவு கோட்பாடாகும். குவாண்டம் குரோமோடைனமிக்ஸ் மற்றும் உயர் ஆற்றல் இயற்பியலில் சர்வதேச மாநாடுகளின் தொடர் ஆகியவற்றின் நிறுவனரும் ஆவார்.

இவர் குவாண்டம் குரோமோடைனமிக்ஸ் ஸ்பெக்ட்ரல் சம் விதிகள் அல்லது தொகை விதிகளில் பணியாற்றுகிறார். அவை ஹாட்ரான்களின் அல்லாத குழப்பமான இயக்கவியலை ஆய்வு செய்வதற்காக எம்ஏ ஷிஃப்மேன், ஏஐ வைன்ஸ்டீன் மற்றும் வி.ஐ. சகாரோவ் ஆகியோரால் அறிமுகப்படுத்தப்பட்டன.

## சான்றுகள்

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:துகள் இயற்பியலாளர்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
வீரவல்லி எஸ். வரதராஜன்

**வீரவல்லி சே. வரதராஜன்** (*Veeravalli S. Varadarajan*, மே 18, 1937 - 25 ஏப்ரல் 2019) என்பவர் UCLA இல் உள்ள இந்திய கணிதவியலாளராகும். இவர் பல கணிதத் துறைகளில், குறிப்பாக, லீ குழுக்கள் மற்றும் அவற்றின் பிரதிநிதித்துவம், குவாண்டம் மெக்கானிக்ஸ், வகைக்கெழு சமன்பாடுகள் மற்றும் supersymmetry ஆகியவற்றில் பங்காற்றியுள்ளாா்.

## வாழ்க்கை வரலாறு
வரதராஜன் தனது பட்டப் படிப்பை 1957ஆம் ஆண்டு சென்னை மாநிலக் கல்லூரியில் முடித்தாா். தனது ஆராய்ச்சிப் படிப்பை கல்கத்தாவில் உள்ள இந்தியப் புள்ளியியல் நிறுவனத்தில் சி. ஆர். ராவ் மேற்பார்வையில் முடித்தாா். இங்கே இவர் "புகழ்பெற்ற நான்கு" மாணவா்களுள் ஒருவராகத் திகழ்ந்தாா். (மற்றவர்கள் ஆர். ரங்கா ராவ், கே. ஆர். பார்த்தசாரதி மற்றும் எஸ். ஆர். ஸ்ரீனிவாச வரதன்).  சிறிது காலம்  இன்ஸ்டிடியூட் ஃபார் அண்டர்ஸ்டன் ஸ்டடி மற்றும் வாஷிங்டன் பல்கலைக்கழகத்தின் பணியாற்றிய பின் 1965இல் யு.சி.எல்.ஏ. இல் கணிதவியல் துறையில் சேர்ந்தார்.

## பங்களிப்புகள்
வரதராஜனின் ஆரம்பகால பணி, அவரது முனைவர் பட்ட ஆய்வு உட்பட, அனைத்தும் நிகழ்தகவு கோட்பாடு என்ற கணிதத் துறையில் இருந்தது. பின்னர் அவர் தனது சிறந்த படைப்பாக அறியப்பட்ட பிரதிநிதித்துவ கோட்பாட்டில் ஆய்வு செய்ய ஆரம்பித்தாா். 1980 களில், அவர் ஒழுங்கற்ற ஒற்றுமைகளைக் கொண்ட வகைக்கெழு  சமன்பாடுகளில் டொனால்ட் பாபிட்டுடன் இணைந்து தொடர்ச்சியான சில கட்டுரைகளை  எழுதினார். அவரது சமீபத்திய பணி, மீச்சமச்சீர்மை (supersymmetry) என்ற தலைப்பில் உள்ளது.

1967 ஆம் ஆண்டில் பெட்ராம் கோஸ்டன்ட், கே. ஆர். பார்த்தசாரதி மற்றும் ஆர். ரங்கா ராவ் ஆகியோருடன் இணைந்து கோஸ்டன்ட்-பார்த்தசாரதி-ரங்கா ராவ்-வரதராஜன் அணிக்கோவைகள் மற்றும்  டிராம்பி-வரதராஜன் தேற்றம் ஆகியவற்றை 1972 இல் அறிமுகப்படுத்தினார்,  மேலும் 1975 இல் என்ரைத்-வரதராஜன் தொகுதிகளை அறிமுகப்படுத்தினார்.

## அங்கீகாரம்
1998 இல் அவரது பணிக்கு அவர் ஆன்சாகா் பதக்கம் பெற்றார். நவம்பர் 1, 2012 இல் அமெரிக்க கணிதவியல் சங்கத்தின் பயிற்றுவிப்பாளர்களால் உருவாக்கிய, விரிவாக்க முன்னேற்றம், தொடர்பு மற்றும் கணிதத்தை பயன்படுத்துதல் ஆகியவற்றுக்காக 23 இந்திய மற்றும் இந்திய அமெரிக்க உறுப்பினர்களுடன் சேர்ந்து அவர் அங்கீகரிக்கப்பட்டார்.

## நூற்பட்டியல்
* ; 
* 
* 
* ; 
* 
* Varadarajan, Veeravalli S. Supersymmetry for mathematicians: an introduction. Vol. 11. American Mathematical Society, 2004.
* Varadarajan, Veeravalli S. Geometry of quantum theory. Springer Science+Business Media, 2007.
* 
* 

## மேற்கோள்கள்

## வெளி இணைப்புகள்
* Mathematics Genealogy Project
* Home page of Veeravalli S. Varadarajan

பகுப்பு:1937 பிறப்புகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:மாநிலக் கல்லூரி மேனாள் மாணவர்கள்
பகுப்பு:2019 இறப்புகள்
கூப நூல்

**கூபநுால்** என்பது ஒரு பழங்கால நூலாகும். அந்த நுாலில் கிணறுகளை வெட்டும்முறைகளை கூறுகிறது. எந்த இடத்தில் கிணறு வெட்டினால் நல்ல நீா் கிடைக்கும் என்பதை இதைக் கொண்டு அறியலாம்.  உதயணன் இந்நுாலில் தோ்ச்சிப்பெற்றவனாக இருந்தான் எனப் பெருங்கதைக் கூறுகிறது. 
## மேற்கோள்கள்

பகுப்பு:மறைந்த தமிழ் நூல்கள்
கெரோக்ரோமா எலேரியா

**கெரோக்ரோமா எலேரியா** (*Herochroma elaearia*) என்பது ஜியோமெட்ரிடே குடும்பத்தைச் சேர்ந்த அந்துப்பூச்சி சிற்றினம் ஆகும். இதனை 1903-ல் ஜார்ஜ் காம்ப்சனால் முதலில் விவரித்தார். இது இந்தியாவின் சிக்கிமில் காணப்படுகிறது.

## மேற்கோள்கள்

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:அந்துப்பூச்சிகள்
டேவிட் ஆடம் (பாதரியார்)

**டேவிட் ஆடம் (David Adam) என்கிற ஆங்கில எழுத்தாளர் நார்தம்பர்லென்டில் உள்ள ஆல்ன்விக் என்ற ஊரில் பிறந்தார்.  தன்னுடைய பதினைந்தாவது அகவையில் பள்ளி படிப்பை நிறுத்தி விட்டு மூன்று ஆண்டுகள் நிலக்கரி சுரங்கத்தில் வேலை செய்தார். பின் கேல்ஹாம் என்கின்ற ஊரில் உள்ள இறையியல் கல்லூரியில் சேர்ந்து இறையியல் பயின்றார். **

## எழுத்துகளில்
செல்டிக் உள்ள ஆதாமின் முதல் புத்தகம் நரம்பு, குளோரி எட்ஜ், உடனடி புகழ் அடைந்தது. [சான்று தேவை] அவர் கலை, பிரதிபலிப்புகள், பிரார்த்தனை பிம்பங்கள் ஆகியவை வெளியான பல வசூல் என்பதால் செல்டிக் பாரம்பரியம் மீது அடித்தளம் அமைத்துக் கொண்டுள்ளது. அவரது புத்தகங்கள் பின்னிஷ் மற்றும் ஜெர்மன் உட்பட பல்வேறு மொழிகளில் மொழிபெயர்க்கப்பட்டுள்ளது வருகின்றன, மேலும் அமெரிக்க பதிப்புகளில் தோன்றியுள்ளன.

ஆதாமின் புத்தகங்களை உள்ளிட்ட
* அழ மான் இன்: செயிண்ட் பேட்ரிக் பாடல் மான் ன் அழ என்று அழைக்கப்படும் தவத்திலிருந்து. பெருங்கடலில் ஒரு பாலைவன: மலை ஸ்ட் பிரெண்டன் பிரேயர் அடிப்படையில் தவத்திலிருந்து - துணிச்சலான வாழ்ந்தற்கு கடவுளுடைய அழைப்பு. கழுகு கண்: பாடல் மீது தவத்திலிருந்து நீயே எனது விஷன் இருங்கள் செல்டிக் பாரம்பரியம் நவீன பிரார்த்தனை சேகரிப்பு: குளோரி எட்ஜ் என் ஹார்ட் சுடர்: செயிண்ட் எயிடன் வாழ்க்கை வடக்கின் தீ: செயிண்ட் குத்பெர்ட்டின் வாழ்க்கை ஈகிள்ஸ் 'விங்ஸ் மீது: செயிண்ட் சாட் வாழ்க்கை திறந்த வாயில்: ஆன்மீக வளர்ச்சிக்கு செல்டிக் பாணி பிரார்த்தனை சாலை வாழ்க்கை: தேடி மற்றும் ஆசைகளின் பிரதிபலிப்பு ரிதம் ஆஃப் லைஃப்: வாரம் SPCK ஒவ்வொரு நாளும் காலை, மதியம், மாலை மற்றும் இரவு விதிமுறை அலைகள் மற்றும் பருவங்கள்: செல்டிக் பாரம்பரியம் நவீன பிராத்தனைகள் மேலும் சேகரிப்பு வாக்கிங் முனைகள்: தேவனுடைய முன்னிலையில் வாழ்வது. டூர்ஸ் புனித மார்ட்டின்), செயின்ட் Ninian, செயின்ட் பேட்ரிக், நார்த்தம்ப்ரியா புனித ஓஸ்வால்ட் மற்றும் செயிண்ட் குத்பெர்ட்டின் கதைகள் மீது வரைதல், இந்த "எல்லைப்" பயணத்தில் அழைப்பிதழ் ஆகும்

## குறிப்புகள்

பகுப்பு:வாழும் மக்கள்
பகுப்பு:1936 பிறப்புகள்
பி. வல்சலா

**பி. வல்சலா** (*P. Valsala*, ;  4 ஏப்ரல் 1938 – 21 நவம்பர் 2023 ) மலையாள நாவலாசிரியர், சிறு கதை எழுத்தாளர், சமூக ஆர்வலர், தென்னிந்தியாவின் கேரளா மாநிலத்தில் ஓய்வுபெற்ற தலைமை  ஆசிரியர் . நிழலுறங்குன்ன வழிகள்   (ஷாடோஸ் ஸ்லீப் என்ற பாதைகள்) நாவலுக்கு கேரள சாகித்திய அகாடமி விருதை பெற்றார்.  வல்சலா கேரள சாகித்திய அகாடமி தலைவராக இருந்தார். அவர் இடதுசாரி சார்புடைய கலாச்சார இயக்கமான பூ கா சா (PuKaSa) உடன் இணைந்தார், ஆனால் சமீபத்தில் அவர் தேசியவாத அமைப்புக்களுக்கு ஆதரவாக இருந்துள்ளார். இவருடைய பல நாவல்கள் மலையாள திரைப்படங்களங்களாக வெளிவந்துள்ளன.

### தேர்ந்தெடுக்கப்பட்ட படைப்புகள்

### முக்கிய படைப்புகள்
*எனக்கு பிடித்த கதைகள்
*கவுதமன்
*மரச்சோட்டிலே வெயில்சில்லுகல்
*மலையாளம் சுவர்ண கதைகள்
*தனி அமெரிக்கா
*அசோகனும் புரவலர்களும்
*வல்சலையுடெ மகள்
*மைதிலியுடெ மகள்
*ஆதி நீர்
*நெல்லு (நாவல்)
*ஹுமன் கொல்லி
*நிழலுறங்குன்ன வழிகளில் 
*வல்சலையுடெ தேர்ந்தெடுக்கப்பட்ட கதைகள்
*போக்கு வெயில்
*பொன் வெயில்
*இரண்டகள்

## விருதுகள்
*குங்குமம் விருது - நெல்லு (நாவல்)
*கேரள சாகித்திய அகாடமி விருது - நிழலுறங்குன்ன வழிகளில் 
*முட்டத்து வர்க்கி விருது - மலையாள காவிய படைப்புகளுக்காக
*சி வி குன்னிராமன் நினைவு சாகித்திய விருது 

## மேற்கோள்கள்

## வெளியிணைப்புகள்

* 

பகுப்பு:1938 பிறப்புகள்
பகுப்பு:2023 இறப்புகள்
பகுப்பு:மலையாள எழுத்தாளர்கள்
பகுப்பு:கேரள எழுத்தாளர்கள்
பகுப்பு:கோழிக்கோடு மாவட்ட மக்கள்
பகுப்பு:கேரளப் பெண் எழுத்தாளர்கள்
பொன்னணியாறு அணை

**பொன்னணியாறு அணை** (*Ponnaniyaru dam*) இந்தியாவின் தமிழ்நாடு மாநிலம் கரூர் மாவட்டம், கடவூர் வட்டத்தில் திருச்சியிலிருந்து 63 கிலோமீட்டர் தூரத்தில் உள்ள மணப்பாறையின் அருகே 24 கிலோமீட்டர் தொலைவில் அமைந்துள்ளது.கடவூர் தாலுகாவில் பூஞ்சோலை என்னும் ஊரின் வனப்பகுதியில் உள்ள செம்மலை, பெருமாள் மலைகளுக்கு இடையில், தும்பச்சி, மாமுண்டி, அறியாறு போன்ற ஆறுகளில் வெள்ளக்காலத்தில் ஏற்படும் நீர்ப்பெருக்கைத் தடுக்க 1975-ஆம் ஆண்டு இந்த அணை கட்டப்பட்டது. 313 ஏக்கர் பரபபளவில் அமைந்துள்ள அணையின் உயரம் 51அடிகள் ஆகும்.இங்கிருந்து குடமுருட்டி ஆறாக மாறி காவேரியில் கலக்கிறது. அணையின் மூலம் வைய்யம்பட்டி ஒன்றியத்தில் 1820 ஏக்கர் நிலம் உட்பட கிட்டத்தட்ட 3,500 எண்னிக்கைக்கும் மேற்பட்ட ஏக்கரில் உள்ள விவசாய நிலங்களின் பாசனத்திற்கு இந்த அணையின் நீர் பயன் தருகிறது. கூடவே பல ஏரிகளுக்கும், குளங்களுக்கும் இந்த அணையின் நீரே முக்கிய ஆதாரமாக உள்ளது. அணையின் கிழக்கு பகுதியில் பூங்கா அமைக்கப்பட்டு ஒரு சுற்றுலா தலமாகவும்  செயல்படுகிறது.

## மேற்கோள்கள்

பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:கரூர் மாவட்டத்திலுள்ள அணைகள்
பொக்காலி (நெல்)

**பொக்காலி அரிசி** *(Pokkali Rice)* (மலையாளம் : പൊക്കാളി) ஒரு தனித்துவம் வாய்ந்த உப்புத்தன்மையை ஏற்றுக்கொள்ளக்கூடிய ஒரு அரிசி வகையாகும். இயற்கை முறையில் எவ்வித ரசாயணமும் இன்றி இப்பயிரானது விளைவிக்கப்படுகிறது.

## பயிர் செய்யப்படும் இடம்
தென்னிந்தியாவில் கேரள மாநிலத்தில் ஆலப்புழா, திரிச்சூர், எர்ணாகுளம் ஆகிய மாவட்டங்களில் 5000 ஹெக்டேர் அளவில் சூன் மாதம் முதல் நவம்பர் மாதம் வரை சாகுபடி செய்யப்படுகிறது. ஏனெனில் இம்மாதங்களில் விளைநிலங்களில் நீரின் உப்புத்தன்மையின் அளவு குறைவாகக் காணப்படும். இப்பயிரானது 130 முதல் 140 செ.மீ. நீளம் வரை வளரக்கூடியது. இப்பயிரானது அக்டோபர் மாத இறுதியில் அறுவடை செய்யப்படுகிறது.

## தன்மைகள்
இவ்வகை அரிசியானது மிகவும் சுவையாகவும் அதிக புரதச் சத்தையும் கொண்டுள்ளது; பாஸ்மதி அரிசி போல் நீளமாக இருக்கும்.மேலும் மருத்துவ குணமும் வாய்ந்தது.
## சான்றுகள்

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:நெல் வகைகள்
பகுப்பு:எர்ணாகுளம் மாவட்டம்
பகுப்பு:ஆலப்புழை மாவட்டம்
பகுப்பு:இந்திய புவிசார் குறியீடுகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
ஜஹானாரா பேகம்

thumb|வலது|இளவரசி ஜெகானரா பேகமின் ஓவியம்
**ஜஹானாரா பேகம்** ( *Jahanara Begum*, 23 மார்ச் 1614 – 16 செப்டம்பர் 1681) என்பவர் ஒரு முகலாய இளவரசியாவார். இவர்  மொகலாய மன்னர் ஷாஜகானுக்கும் மும்தாஜ்க்கும் மூத்த மகளாக பிறந்தவர் ஆவார். இவர் நல்ல படிப்பாளியாகவும், சூபி ஞானநெறியை பின்பற்றுபவராகவும், கவிதை எழுதும் ஆற்றல் பெற்றவராகவும்  இருந்தார். இவர் அரசு நிர்வாகத்தில் தனது தந்தை ஷாஜகானுக்கு உறுதுணையாக உதவிபுரிந்தார். ஷாஜகான் நாட்டின் முதல் பெண்மணி என்ற் அந்தஸ்தை  ஜஹானாரா பேகத்திற்கு வழங்கினார். 1631 ஜூன் 17ல் மும்தாஜ் மறைந்தபோது அவருக்கு வயது 38. ஜஹானாரா பேகத்திற்கு வயது 17. மனைவியை இழந்த தந்தைக்கு ஆறுதலாக இருந்தார். இவர் திருமணம் செய்துகொள்ளவில்லை.

தனது சகோதரர் தாராவின் மீது அளவற்ற அன்பு கொண்டிருந்தார். 1644 மார்ச் 29 ல் தாரா -நாதிரா பானு திருமணத்தை முன்னின்று நடத்தினார். திருமண ஏற்பாடுகளின் போது எதிர்பாராவிதமாக இவர் முகத்தில் தீக்காயங்கள் ஏற்பட்டது. ஷாஜஹானாபாத் (பழைய டெல்லி ) உருவாக்கப்பட்டபோது அதில் முக்கியப் பங்காற்றினார். அவரது வடிவமைப்பில் உருவாக்கப்பட்டதுதான் தற்போதைய சாந்தினி சௌக் பகுதி.  1658ல் ஷாஜகான் உடல் நலிவுற்றபோது அவரது மகன்களிடையே  பதவிப்போராட்டம் தொடங்கியது. ஜஹானாரா பேகம் தாராவை ஆதரித்தார். ஆனால் போட்டியில் வெற்றி பெற்றவர் ஔரங்கசீப். சிறையில் அடைக்கப்பட்ட தனது தந்தை ஷாஜகானுக்கு ஆறுதலாக இருந்தார் ஜஹானாரா பேகம். நாட்டின் முதல் பெண்மணி என்ற் அந்தஸ்தை  மீண்டும் ஜஹானாரா பேகத்திற்கு வழங்கினார் ஔரங்கசீப். ஆனால் அதை பெரிதாக கருதாமல் தனது தந்தையின் நினைவாகவே வாழ்ந்து 1681ல் மறைந்தார் ஜஹானாரா பேகம். 

## மேற்கோள்கள்

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:1614 பிறப்புகள்
பகுப்பு:1681 இறப்புகள்
பகுப்பு:முகலாய அரச குடும்பத்தினர்
கென்காயி

ஹென்காய் (பாரசீக: هنكائي, ஹென்கியீ எனவும் ரோமானியமாகவும் அழைக்கப்படுகிறது), குகார் கிராமப்புற மாவட்டத்தில், கர்மன் மாகாணத்தின் பாஃப்ட் கவுன்டின் மத்திய மாவட்டத்தில் உள்ள ஒரு கிராமம் ஆகும். 2006 மக்கள் தொகை கணக்கெடுப்பின்படி, அதன் குடும்பம் 24 குடும்பங்களில் 96 ஆகும்.

## மேற்கோள்கள்

பகுப்பு:ஈரான்
மாபுராணம்

**மாபுராணம்** என்பது ஒரு பழந்தமிழ் இலக்கண நூல் ஆகும். இது இரண்டாம் தமிழ் சங்க காலத்தியதாகக் கருதப்படுகிறது. இது தொல்காப்பியத்திற்கு முற்பட்டது. *பெருந் தொன்னூல்* என்ற தமிழ்ப் பெயருக்கு *மாபுராணம்* என்பது வடமொழிப் பெயராகும். புராணம் என்று பெயரிட்டு செய்யுள் இலக்கணம் முதலாவதாக பல்வகை இலக்கணமும் கூறுதல் வடநூலாருக்கு உடன்பாடு. இதனை வடநூல் அக்னி புராணத்தால் அறியலாம். இம்மாபுராணம் பெரும்பான்மை வெண்பாவும், சிறுபான்மை சூத்திரமுமாக இருந்தது.

அகத்தியர் இயல், இசை, நாடகம் முதலிய எல்லாவற்றிற்கும் பரந்து விரிந்த இலக்கணம் அமைத்தார் என்றும் மாபுராணம் ஆசிரியர் அவற்றுள் ஒவ்வொரு பகுதியை எடுத்து தொகை, வகை வாரியாகக் கூறினார் என்றும் கொள்ளலாம்.

மாபுராணத்தை எழுதியவர் குறுமுனிவரின் மாணாக்கர் பன்னிருவரில் சிகண்டி என்னும் முனிவர் ஆவார். அநாகுலன் என்ற பாண்டியனுக்கும் திலோத்தமை என்ற பெண்ணுக்கும் பிறந்த சாரகுமாரன் பாண்டியன் இசையறிதல் பொருட்டு இந்நூல் இயற்றப்பட்டது. 

## மேற்கோள்கள்

பகுப்பு:தமிழ் இலக்கண நூல்கள்
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
எப்போதும் போர்

**எப்போதும் போர்** என்பது இராணுவம் மற்றும் / அல்லது அரசியல் காரணங்களுக்காக முடிவில்லா யுத்தம் என்னும் ஒரு அரசியல் அறிவியல் கருத்தாக உள்ளது. பயங்கரவாதத்திற்கு எதிரான போர் தெளிவான அல்லது அடைய முடியாத குறிக்கோளுடன், எப்போதும் போர் என்றே கருதப்படுகிறது. 

## குறிப்புகள்

பகுப்பு:இராணுவ அறிவியல்
பகுப்பு:அரசறிவியல்
சோல்டான் கால்

Zoltán Gál (ஜனவரி 23, 1940 புடாபெஸ்ட் நகரில் பிறந்தார்) ஒரு ஹங்கேரிய அரசியல்வாதி ஆவார், இவர் 1990 ல் முதல் நாடாளுமன்ற தேர்தலுக்கு முன்னதாக குறுகிய காலத்திற்கு உள்துறை அமைச்சராகப் பணியாற்றினார். 1994 முதல் 1998 வரையான காலப்பகுதியில் ஹங்கேரி தேசிய சபைக்கான சபாநாயகராக இருந்தார். அவருடைய மகன் ஜொல்டான் ஜே. கால் ஹங்கேரிய சோசலிஸ்ட் கட்சி அரசாங்கத்தின் முன்னாள் செய்தித் தொடர்பாளர் ஆவார்

## குறிப்புகள்
* MTI Ki Kicsoda 2006, Magyar Távirati Iroda, Budapest, 2005, 563. old.
* Gál Zoltán 1996-os országgyűlési életrajza
* Gál Zoltán országgyűlési adatlapja

பகுப்பு:1940 பிறப்புகள்
பகுப்பு:வாழும் மக்கள்
ஹெக்சாஅம்மைன்கோபால்ட்(III)குளோரைடு

**ஹெக்சாஅம்மைன்கோபால்ட(III) மூலக்கூறு வாய்ப்பாடு ** [Co(NH3)6]Cl3. இது ஒரு அணைவுச்சேர்மம் ஆகும். ஆல்பிரட் வெர்னரால் இப்பெயரிடப்பட்டது. இந்த உப்பில் [Co (NH3) 6] 3+
நேரயணி மூன்று  குளோரின்  அணுக்களால் சூழப்பட்டுள்ளது.

## மேற்கோள்கள்

பகுப்பு:குளோரைடுகள்
பகுப்பு:கோபால்ட்(III) சேர்மங்கள்
பகுப்பு:ஒருங்கிணைவுச் சேர்மங்கள்
பகுப்பு:கனிம வேதியியல் சேர்மங்கள்
பகுப்பு:உலோக ஆலைடுகள்
பகுப்பு:எண்முக சேர்மங்கள்
பகுப்பு:அம்மீன் ஒருங்கிணைவுச் சேர்மங்கள்
சூரிய உப்பு நீர் வடிகட்டி

**சூரிய உப்பு நீர் வடிகட்டி** (*Solar still*) என்பது உப்பு நீரைக் குடிநீராக, சூரிய ஆற்றலின் உதவியுடன் மாற்ற உதவும் ஒரு சூரியக் கருவியாகும். கலனில் சேகரிக்கப்பட்ட உப்பு நீர் சூரிய ஆற்றலின் உதவியால் ஆவியாகிறது. மேலே உள்ள கண்ணாடியில் இந்த நீராவி பட்டு குளிர்ச்சி அடைந்து தூய நீராக கலனில் சேகரமாகிறது. கண்ணாடி அல்லது தூய நெகிழித்தகடு சரிவாக இருப்பதால் நீர் சேகரிப்பு சாத்தியமாகிறது. பல வகையான சூரிய உப்பு நீர் வடிகட்டிகள் உள்ளன. ஒரு பக்க சாய்வு, இரு பக்க சாய்வு வடுகட்டிகள் மற்றும் பெரிய அளவிலான வடிகட்டிகள் உள்ளன.

இந்த செயல்முறையினால் உப்புகள் மற்றும் கன உலோகங்கள் போன்ற அசுத்தங்கள் நீக்கப்படுகின்றன. மேலும் நுண்ணுயிரிய உயிரினங்களும் நீக்கப்படுகின்றன. இறுதியில் தூய காய்ச்சி வடிகட்டிய நீர் கிடைக்கிறது.

## மேற்கோள்கள்

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:குடிநீர் மேலாண்மை
வீர சோழன் ஆறு

** வீர சோழன் ஆறு** என்பது இந்தியாவில் தமிழ்நாட்டில் மயிலாடுதுறை மாவட்டம், நாகப்பட்டினம் மாவட்டத்தில் பாயும் ஆறு ஆகும். இது தஞ்சாவூர் மாவட்டத்தில் திருவிடைமருதூர் அருகிலுள்ள  காவிரியின்  கிளை ஆறு ஆகும். மயிலாடுதுறை  குத்தாலம்  சீர்காழி ஆகிய ஒன்றியங்களில் வளம் கொழிக்க செய்கிறது்

## மேற்கோள்கள்

பகுப்பு:நாகப்பட்டினம் மாவட்ட ஆறுகள்
இலட்சத்தீவு காவல் துறை

**இலட்சத்தீவு காவல் துறை** (Lakshadweep Police) என்பது இலட்சத்தீவுகள் ஒன்றியப் பகுதியின்   சட்ட அமலாக்க அமைப்பு ஆகும்.

## நிர்வாக அமைப்பு
இலட்சத்தீவு காவல் துறையானது உள்துறை அமைச்சகம் மற்றும் அரசின் நேரடி கட்டுப்பாட்டின்  கீழ் காவல்துறையின் தலைமை இயக்குனரின் தலைமையில் இயங்கி வருகிறது.
## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இலட்சத்தீவுகள்
பகுப்பு:இலட்சத்தீவுகளின் அரசு
உலோகாகர் கோட்டை

**உலோகாகர் கோட்டை** (Lohagarh Fort) என்பதன் பொருள் இரும்பு கோட்டை என்பதாகும். இது பாரத்பூர், ராஜஸ்தான் , இந்தியாவில் உள்ளது. 1050 மீட்டர் உயரத்தில் உருவாக்கப்பட்டுள்ள இந்த கோட்டை சத்ரபதி சிவாஜியால் சிறப்பாக பயன்படுத்தப்பட்டும் விதர்பா, மராத்தா போன்ற பல ராஜவம்சங்களுக்கு அரண்மனையாகவும் திகழ்ந்திருக்கிறது.

## சான்றுகள்


## வெளியிணைப்புகள்

* www.hindi100.com/lohagarh-fort/

### மேலும் வாசிக்க

* Dr. Prakash Chandra Chandawat: *Maharaja Suraj Mal aur unka yug*, Jaypal Agencies Agra, 1982
* Kunwar Natwar Singh: Maharaja Suraj Mal, 1707-1763 - His Life and Times, Publisher: Rupa, 2001, 
* Glimpses of Glorious Bharatpur: A Conspectus, 1945

பகுப்பு:இராஜஸ்தான் கோட்டைகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
தொடர் மற்றும் முழுமையான மதிப்பீடு

**தொடர் மற்றும் முழுமையான மதிப்பீடு** (Continuous and Comprehensive Evaluation - CCE) என்பது இந்தியாவில் 2009 ஆம் ஆண்டு அறிமுகப்படுத்தப்பட்ட ஒரு கல்வியியல் மதிப்பீட்டு முறையாகும். இந்த மதிப்பீட்டு முறை குழந்தைகளுக்கான இலவச மற்றும் கட்டாயக் கல்வி உரிமைச் சட்டத்தின்படியான கட்டாயத்தினால் நடைமுறைக்கு வந்தது. இந்த அணுகுமுறையானது இந்தியாவில் நடுவண் இடைநிலைக் கல்வி வாரியத்தாலும் இந்தியாவிலுள்ள மாநில அரசுகளாலும் 1 முதல் 10 வகுப்பு வரை பயிலும் மாணவர்களுக்கு நடைமுறைப்படுத்தப்பட்டது. இது மாணவர்களை தொடர்ந்தும் முழுமையாகவும் மதிப்பீடு செய்யும் வகையில் அறிமுகப்படுத்தப்பட்டது. 2017-ஆம் ஆண்டில், இந்த நடைமுறையானது 10 ஆம் வகுப்பு பொதுத்தேர்வைச் சந்திக்க இருக்கும் மாணவர்களுக்கு நீக்கப்பட்டது.

கர்நாடக அரசு இந்த மதிப்பீட்டு முறையை 1 முதல் 9 முடிய உள்ள வகுப்புகளுக்கு அறிமுகப்படுத்தினர். பின்னர் 12-ஆம் வகுப்பிற்கும் அறிமுகப்படுத்தப்பட்டது. தொடர் மற்றும் முழுமையான மதிப்பீட்டின் முக்கிய நோக்கமானது, பள்ளியில் இருக்கும் போது குழந்தையின் ஒவ்வொரு தன்மையையும் மதிப்பீடு செய்வதாகும். மாணவர் ஆண்டு முழுவதும் பல தேர்வுகளுக்கு உட்கார வேண்டியிருக்கும் என்பதால், தேர்வுகளின் போது/முன் குழந்தை மீதான அழுத்தத்தைக் குறைக்க இது உதவும் என்று நம்பப்பட்டது, இதில் எந்தத் தேர்விலும் உள்ளடக்கப்பட்ட பாடத்திட்டம் ஆண்டு இறுதியில் மீண்டும் தேர்வில் சேர்க்கப்படமாட்டாது. தொடர் மற்றும் முழுமையான மதிப்பீட்டு முறையானது, அதன் உண்மையான வடிவத்தில் நடைமுறைப்படுத்தப்பட்டால் பாரம்பரியமான கரும்பலகையுடனான விரிவுரை முறை கற்பித்தலில் இருந்து மகத்தான மாற்றங்களைக் கொண்டுவருவதற்காக ஏற்படுத்தப்பட்டதாகக் கூறப்பட்டது.

இந்த முறையின் ஒரு பகுதியாக, மாணவர்களின் மதிப்பெண்கள் தர நிலைகளாக மாற்றப்பட்டன, அவை கல்விசார் பாடத்திட்டத்துடன் இணைந்து மற்றும் கல்வி சார் இணை பாடத்திட்ட மதிப்பீடுகளின் மூலம் மதிப்பீடு செய்யப்பட்டன. கல்வித் திட்டத்தின் முடிவில் ஒற்றைத் தேர்வுக்குப் பதிலாக ஆண்டு முழுவதும் சிறிய அளவிலான சோதனைகளை மேற்கொள்வதன் மூலம் தொடர்ச்சியான மதிப்பீட்டின் மூலம் மாணவர் மீதான பணிச்சுமையைக் குறைப்பதே இதன் நோக்கமாகும். பணி அனுபவத் திறன், சாமர்த்தியம், புத்தாக்கம், நிலைத்தன்மை, குழுப்பணி, பொதுப் பேச்சு, நடத்தை போன்றவற்றின் அடிப்படையில் மாணவர்களுக்கு மதிப்பெண்கள் வழங்கப்பட்டன. இது கல்வியில் சிறந்து விளங்காத மாணவர்கள் கலை, மனிதநேயம், விளையாட்டு, இசை, தடகளம் போன்ற துறைகளில் திறமையை வெளிப்படுத்த உதவியதுடன், அறிவுத் தாகம் கொண்ட மாணவர்களை ஊக்குவிக்கவும் உதவியது.

## மேற்கோள்கள்

பகுப்பு:கல்வியியல்
பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
சிதம்பர விநாயகர் மாலை

**சிதம்பர விநாயகர் மாலை** என்பது சோழவந்தான் கல்மண்டபத்தில் உள்ள சிதம்பர விநாயர் மீது அரசஞ்சண்முகனார் பாடிய முப்பது பாடல்களைக் கொண்ட நூலாகும். 1914 ஆம் ஆண்டில் மு. ரா. கந்தசாமிக் கவிராயர் இந்நூலினை வெளியிட்டுள்ளார்.

## பார்வை நூல்

ஆய்வுலகம் போற்றும் ஆசிரியமணிகள், பதிப்பு - வி. மி. ஞானப்பிரகாசம்,சே. ச., க. சி. கமலையா, தமிழ்ப் பண்பாட்டு மன்றம்.

பகுப்பு:சிற்றிலக்கியங்கள்
பகுப்பு: துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
ஐரோப்பிய இளைஞர் பிரச்சாரம்

**ஐரோப்பிய இளைஞர் பிரச்சாரம்** (EYC) - 1950 களில் செயல்பட்டது - சிஐஏ முன்னணி அமைப்பான யுனைட்டட் ஐரோப்பாவின் (ACUE) அமெரிக்கக் குழுவால் நிதியளிக்கப்பட்ட அமைப்பு ஆகும், மேலும் கிழக்கு ஐரோப்பிய ஒன்றியத்தில் கம்யூன்டர்னனுக்கு ஒரு பிரதிபலிப்பாக உருவாக்கப்பட்டது. EYC ஐரோப்பிய இயக்கத்தின் ஒரு பகுதியாக உள்ள இளம் ஐரோப்பிய இயக்கத்துடன் இணைக்கப்படவில்லை.

ஐரோப்பிய இளைஞர்களிடையே ஒரு ஐரோப்பிய-ஐரோப்பிய அணுகுமுறையை ஊக்குவிப்பதற்காக EYC பணியாற்றி, "மாநாடுகள் மற்றும் கண்காட்சிகள், சினிமா நிகழ்ச்சிகள், ரேடியோ ஒளிபரப்புகள் மற்றும் வெளியீடுகள் ஒரு பெரிய வரிசை" ஆகியவற்றின் பாரிய விளம்பர பிரச்சாரத்தை நடத்தியது. ஜீன் மோரே மற்றும் ஃபாஸ்டா டெஸ்ஹோர்ம்ஸ் இந்த நேரத்தில் முக்கிய அமைப்பாளர்களாக இருந்தனர்.

EYC கிறிஸ்டினா நோர்விக்குடைய டாக்டர் ஆய்வு, கிறிஸ்டினா நார்விக், "15 க்கும் மேற்பட்ட ஐரோப்பிய நாடுகளில் வேறுபட்ட முறையில் EYC, ஒவ்வொன்றும் வெவ்வேறு விதமாகவும், தீவிரமாக மாறி வருகின்றன என்றும் தெரிவிக்கிறது. பெனெலக்ஸ் நாடுகளும் தங்கள் பங்கைக் கொண்டிருந்தன ... கிழக்கு ஐரோப்பாவில் உள்ள நாடுகள் இன்னமும் ஜனநாயகத்திற்கு மாற்றப்பட்டு, ஐரோப்பாவைச் சேர்ந்தவையாகும் என்று பல தீவிரமான நபர்கள் நினைத்தனர்.ஆனால் பனிப்போர் உண்மையில் ஐரோப்பிய ஒருங்கிணைப்பு செயல்பாட்டில் முக்கிய பங்கைக் கொண்டிருந்தது, ஒரு உள்ளூர் மட்டத்தில் ... 1951 இல் மேற்கு ஐரோப்பிய மற்றும் அமெரிக்க அரசியல்வாதிகள் உள்ள கிழக்கு பெர்லின் நகரில் நடைபெற்ற சர்வதேச இளைஞர் விழா இது EYC க்கு ஐரோப்பிய ஒன்றியத்தின் ஒத்துழைப்புடன் அமைக்கப்பட்டிருந்தது. ஐக்கிய நாடுகள் சபையின் அமெரிக்கக் குழுவானது அதன் உறுப்பினர்கள் அமெரிக்க இரகசிய சேவை முகவர்களாக இருந்தனர், அமெரிக்க நிதியுதவி இல்லாமல் பிரச்சாரம் உயிர்பிழைத்திருக்க முடியாது இ. "

EYC 1958 இல் கலைக்கப்பட்டது, ஏனெனில் அதன் ஒரே funder, ACUE, அதன் நிதி திரும்பியது.

## மேலும் காண்க
* ஐரோப்பிய சமூகங்களின் வரலாறு (1945-1957)

## குறிப்புகள்


பகுப்பு:ஐரோப்பிய ஒன்றியம்
இளமை வளையம்

கண் விழி வெண்படலத்தில் கொழுப்புப் பொருள் உட்பரவுதல் இளமை வளையம் எனப்படும்.

## இளமை வளையம் உருவாதல்
கண் விழி வெண்படலத்தில் கொழுப்புப் பொருள் உட்பரவுதலின் போது ஏறத்தாழ ஒரு மில்லி மீட்டர் அகலமுள்ள சாம்பல் வண்ணப் பிறை வடிவ வளைவுகளில் ஒன்று மேலும் மற்றொன்று கீமுமாகத் தோன்றிப் பக்கவாட்டில் இணைந்து கண் விழி வெண்படலத்திலிருந்து சற்றுத் தொலைவில் ஒரு வளையத்தை ஏற்படுத்தும். இவ்வளையத்திற்கும் கண் விழி வெண்படலத்திற்கும் இடையே நோயற்ற வெண்படலப் பகுதி இருக்கும்.

## குறிப்பு
* இளமை வளையம் கண் அமைப்பையோ, பார்வையையோ பாதிப்பதில்லை. 
* இது மிக அரிதாக தோன்றுகிறது.
* குழந்தைகளுக்கு ஏற்பட்டால் அதற்கு இளமை வளையம் என்றும் பெரியவர்களுக்கு ஏற்பட்டால் அதற்கு முதுமை வளையம் எனவும் பெயர்.

## மேற்கோள்கள்

பகுப்பு:கண்
ரெவரெண்ட் டாக்டர் கார்ல் கிரால்

**' மேதகு முனைவர் கார்ல் கிரால் ** இவர் 1838 ஆம் ஆண்டு சனவரி முதல் நாள் ஜெர்மனி நாட்டில் சேக்சனியில் உள்ள மீகெலன் எனும் இடத்தில் பிறந்தார். லீப்சிக் எனும் இடத்தில் கல்வி பயின்றார். 1870 இல் பாதிரியாராக அமர்த்தப்பட்டார்.

## வருகை

1870 ஆம் ஆண்டு நவம்பர் மாதம் 19 ஆம் நாள் இந்தியாவிற்கு  வருகை புரிந்தார்.

## தமிழ்ப் பணி

 இவர் ஜெர்மன் மொழியில் திருக்குறளை மொழிபெயர்த்துள்ளார். முழு திருக்குறளையும் மொழிபெயர்க்கும் முன் காலமானார். சிவஞான சித்தியார் எனும் நூலையும் மொழிபெயர்த்துள்ளார்.

## பாராட்டு

போப் அவர்கள் இவர் மொழிபெயர்ப்பை பயனுடைய ஒன்று என்று பாராட்டியுள்ளமை குறிப்பிடற்குரியது.

## இறப்பு

இவர் 1879 ஆம் ஆண்டு ஜூலை 15 ஆம் நாள் தரங்கம்பாடியில் உயிர்நீத்தார்.  
    
## பார்வை நூல்

ஐரோப்பியர் தமிழ்ப்பணி, பேராசிரியர் கா. மீனாட்சிசுந்தரம். சென்னைப் பல்கலைக்கழகம் -- 2௦03

பகுப்பு:இலக்கியப்பணி / கிறித்துவர்கள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
அணு ஒளியியல்

**அணு ஒளியியல்** (*atom optics*, அல்லது *atomic optics*) என்பது இயற்பியலின் ஒரு பிரிவாகும். இது ஒரு துகள் கற்றையின் சிறப்பு நிகழ்வாக, குளிர்ந்த, மெதுவாக நகரக்கூடிய பொதும அணுக்கள் பற்றி அறிவதாகும். ஒரு ஒளிக்கற்றையைப் போலவே, அணுக் கற்றையும் தள விளைவு, குறுக்கீட்டு விளைவுகளை வெளிப்படுத்தலாம், அத்துடன் பிரெனெல் வலயத்தட்டு அல்லது ஒரு குழிவான அணுக் கண்ணாடி மூலம் குவியப்படுத்த முடியும். பல அறிவியல் குழுக்கள் இந்தத் துறையில் பணியாற்றுகின்றன.

## மேற்கோள்கள்

*Pierre Meystre. Atom Optics, (Springer Series on Atomic, Optical, and Plasma Physics, 33) 2001st Edition

## வெளி இணைப்புகள்
*Atomic and Optical Science Researchers at the University of Arizona: http://www.atomwave.org.
*

பகுப்பு:அணு, மூலக்கூறு, ஒளி இயற்பியல்
அல்லியம் காரினேட்டம்

**அலியம் காரினாட்டம்** (Allium carinatum, *keeled garlic* or *witch's garlic*) 60 செ.மீ உயரம் வரை வளரும் நீண்டகால தாவரமாகும். இது ஆசியா, துருக்கியின் சில பகுதிகள் மத்திய மற்றும் தெற்கு ஐரோப்பா முழுவதும் பரவலாக உள்ளது. பல இடங்களில் ஒரு அலங்கார தாவரமாகவும், அதன் நறுமணமுள்ள சுளைகள் உணவில் சுவைக்காகவும் பயன்படுகிறது.

## வகைகள்
பல்வேறு தாவர பெயர்கள் இடம்பெற்றுள்ளன, ஆனால் இரண்டு மட்டுமே அடையாளம் காணப்பட்டுள்ளன:]
அலியம் காரினாட்டம் சிற்றினம்: காரினெட்டம் - இனங்கள் மிகுதி
அலியம் காரினாட்டம் சிற்றினம் புல்செல்லம் (G.Don) Bonnier & Layens - மத்திய ஐரோப்பா + பால்கன்

## விளக்கம்
அலியம் காரினாட்டம் ஒரு சிறிய 15 மிமீ நீள ஒற்றைப் பூண்டு, தட்டையான இலைகள் மற்றும்  தண்டின் நுனியில் சிவப்பு மற்றும் ஊதா நிறத்தில் கீழ்நோக்கி தொங்கிக் கொண்டுள்ளன குடைமஞ்சரிப் பூக்களைக் கொண்டுள்ளது.

## பரவல்
அலியம் காரினாட்டம், ஸ்பெயினிலிருந்து துருக்கி வரையிலான மத்தியதரைக் கடல் பகுதியில் தோன்றியதாக கருதப்படுகிறது, வடக்கில் ஸ்வீடன் மற்றும் பால்டிக் குடியரசு பகுதியிலும் காணப்படுகிறது. இது பிரித்தானிய தீவுகளில் இயற்கையாகவே உள்ளது.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
carinatum
பகுப்பு:தாவரவியல் பெயருடையக் கட்டுரைகள்
பகுப்பு:பூண்டு வகைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பிளானடோமா கிரிசியோலினியாட்டா

***பிளானடோமா கிரிசியோலினியாட்டா*** (*Planodema griseolineata*) என்பது Cerambycidae குடும்பத்தில் வண்டுகளின் ஒரு வகை. இது 1938 இல் புரூனிங்கினால் விவரிக்கப்பட்டது.

## மேற்கோள்கள்

பகுப்பு:வண்டுகள்
நேம்சா கிப்சன்

**நேம்சா கிப்சன்**  (*Nemcha Kipgen*) ஒரு இந்திய அரசியல்வாதியும், மணிப்பூர் மாநில பாரதிய ஜனதா கட்சியின் உறுப்பினரும் ஆவார். 2017 கிப்சன் 2017 ஆம் ஆண்டு முதல் பாரதிய ஜனதா கட்சியிலிருந்து காங்போக்பி தொகுதியில் இருந்து மணிப்பூர் சட்டமன்ற உறுப்பினராக உள்ளார். முதல்வர் பிரேன் சிங்கின் முதல் அமைச்சரவையில் சமூக நலன் மற்றும் ஒத்துழைப்பு அமைச்சராக (2017-2020) இருந்தார். துணி, வணிகம் மற்றும் தொழில்துறைக்கான அமைச்சராகவும், பிரேன் சிங்கின் இரண்டாவது அமைச்சரவையில் கூட்டுறவுத் துறை அமைச்சராகவும் பதவியிலிருந்தார். 
 
## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
மாவட்ட ஊராட்சி

**மாவட்ட ஊராட்சி** (*District Panchayat*) என்பது இந்தியாவில் எல்லா மாநிலங்களிலும் மாவட்ட அளவில் செயல்படும் உள்ளாட்சி அமைப்பு ஆகும். உள்ளாட்சி அமைப்புகளில் இது மூன்றாம்படியில் உள்ளது. இதன் உறுப்பினர்கள் மக்களால் நேரடியாகத் தேர்ந்தெடுக்கப்படுகின்றனர். இதன் தலைவர் மறைமுகத் தேர்தல் மூலம் தேர்ந்தெடுக்கப்படுகிறார்.

## தமிழ்நாடு
தமிழ்நாட்டில் சென்னை மாவட்டம் தவிர்த்த ஒவ்வொரு மாவட்டத்திற்கும் மாவட்ட ஊராட்சிக் குழு அமைக்கப்பட்டுள்ளது. 50,000 மக்கள்தொகைக்கு ஒருவர் என்ற அடிப்படையில் மாவட்ட ஊராட்சிக்குழு உறுப்பினர்கள் வாக்காளர்களால் நேரடியாகத் தேர்ந்தெடுக்கப்படுகிறார். மாவட்ட ஊராட்சியின் தலைவர் மறைமுகத் தேர்தல் மூலம் தேர்ந்தெடுக்கப்படுகிறார். அதாவது உறுப்பினர்கள் தங்களுக்குள் ஒருவரைத் தலைவராக தேர்ந்தெடுக்கிறார்கள். இவர்களின் பதவிக்காலம் 5 ஆண்டுகள் ஆகும்.

## மாவட்ட ஊராட்சியின் கடமைகள்:
* மாவட்டத்திலுள்ள  அனைத்து கிராம ஊராட்சிகள் மற்றும் ஊராட்சி ஒன்றியங்கள் செயல்படுத்தும் வளர்ச்சித் திட்டங்கள் குறித்தும், சாலை மேம்பாடு குறித்தும் அரசுக்கு ஆலோசனை வழங்குவது இதன் கடமையாகும்.
* மாவட்டத்தில் மேற்கொள்ளப்படும் வளர்ச்சித்திட்டங்களின் முன்னேற்றத்தைக் கண்காணித்தல் போன்றவையும் இதன் கடமைகள் ஆகும்.

## மாவட்ட ஊரக வளர்ச்சி முகமை

* மாவட்ட ஆட்சித் தலைவரே மாவட்ட ஊரக வளர்ச்சித் திட்ட இயக்குநர் ஆவார். அவருக்கு உதவிட மாவட்ட உதவி திட்ட இயக்குநர் மற்றும் திட்ட உதவி இயக்குநர்கள் பணிகளை மேற்கொள்வர்.
* மாவட்டம் முழுவதற்கும் ஒரு வரைவு வளர்ச்சித் திட்டத்தை தயாரிப்பது இதன் பணி ஆகும்.
* இதன் உறுப்பினர்கள் உள்ளாட்சி அமைப்புகளில் தேர்ந்தெடுக்கப்பட்ட பிரதிநிதித் தேர்தல் மூலம் தேர்ந்தெடுக்கின்றனர்.
* அம்மாவட்டத்தில் உள்ள மக்களவை உறுப்பினர்கள் மற்றும் சட்டமன்ற உறுப்பினர்களும் இக்குழுவில் இடம் பெற்றுள்ளனர்.
மாவட்ட முழுமைக்குமான வளர்ச்சித்திட்டம் தயாரித்து மாநிலத் திட்டக்குழுவிற்கு அனுப்பி வைப்பது மாவட்டத் திட்டக்குழுவின் கடமை ஆகும்.

## இதனையும் காண்க
* கிராம ஊராட்சி
* ஊராட்சி ஒன்றியம்
* மாவட்ட ஊரக வளர்ச்சி முகமை
* மாநகராட்சி
* நகராட்சி 
* பேரூராட்சி 
* மாவட்டம்
* வருவாய் வட்டம்
* குறுவட்டம்
* வருவாய் கிராமம்
* கணக்கெடுப்பில் உள்ள ஊர்

## மேற்கோள்கள்


## வெளியிணைப்புகள்
*  பஞ்சாயத்து ராஜ் அமைப்பு - பாகம் 1 - காணொலி 
* பஞ்சாயத்து ராஜ் - பாகம் 2 - காணொலி 
*பஞ்சாயத்து ராஜ் - பாகம் 3 - காணொலி 
*பஞ்சாயத்து ராஜ் - பாகம் 4 - காணொலி 
*பஞ்சாயத்து ராஜ் - பாகம் 5 - காணொலி  
*தமிழ்நாட்டில் பஞ்சாயத்து ராஜ் அமைப்பு - பாகம் 6 - காணொலி 

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாடு உள்ளாட்சி அமைப்புகள்
பகுப்பு:இந்திய நிர்வாக அலகுகள்
பகுப்பு:உள்ளாட்சி அமைப்புகள்
பதின்மை வரி விதி

**பதின்மை வரி விதி** (*tithe*; பண்டைய ஆங்கிலம்: *teogoþa* "tenth") என்பது ஒருவரின் வருமானத்தில் பத்தில் ஒரு பங்கை காணிக்கையாக அல்லது வரியாக தங்களின் மதம் சார்ந்த ஆலயத்திற்கு செலுத்துவதாகும். இதனை பதின்மை, பதின்கூற்று வரி, பதின்மைப் பண்ட வரி, கோவிலக மகன்மை, பத்தில் ஒன்று பதின்மை வரி விதி என்றும் அழைக்கப்படுகிறது. இன்றைய சூழலில்  தசம பாகம் கொடுப்பது தன்னார்வத்துடன் பணமாகவோ, காசோலையாகவோ அல்லது பொருட்களாகவோ செலுத்துகின்றனர். ஆனால் வரலாற்றின் துவக்கத்தில் பார்த்தால் தசம பாகம் கொடுப்பது ஒரு பிரத்தியேக வகை சார்ந்த விவசாயத்தின் நில ஆண்டு பலனாக மட்டுமே படைத்துள்ளனர்.

## கிறித்தவத்தில்
பரிசுத்த வேதாகமத்தில் உள்ள பழைய ஏற்பாடு புத்தகத்தில் தசமபாகத்தைப் பற்றிக் கூறினாலும், புதிய ஏற்பாடு புத்தகத்தில் தசமபாகத்தைப்பற்றி, ஒருவர் சுயவிருப்பத்தின்படி கொடுத்து ஆலயத்தை ஆதரித்து வழிநடத்தலாம் என்று கூறுகிறது.

நான் வந்திருக்கும் போது பணஞ்சேர்க்குதல் இராதபடிக்கு, உங்களில் அவனவன் வாரத்தின் முதல்நாள்தோறும், தன்தன் வரவுக்குத் தக்கதாக எதையாகிலும் தன்னிடத்திலே சேர்த்து வைக்கக்கடவன். *|1|கொரிந்தியர்|16:2|*

அவனவன்விசனமாயுமல்ல, கட்டாயமாயுமல்ல, தன்மனதில் நியமித்தபடியேகொடுக்கக்கடவன்; உற்சாகமாய்க்க கொடுக்கிறவனிடத்தில் தேவன் பிரியமாயிருக்கிறார்.
*|2|கொரிந்தியர்|9:7|*

இதைதொடர்ந்து,  வசனங்களில்  அனனியா என்ற பெயர் கொண்ட மனிதனும் அவனுடைய மனைவி சப்பீராளும் தங்கள் காணியாட்சியை விற்று, அதன் கிரயத்திலே ஒரு பங்கை வஞ்சித்து வைத்து, ஒரு பங்கைக் கொடுத்தனர். ஆலயத்திற்குரிய பங்கை ஏமாற்றியதை அப்போஸ்தலனாகிய பேதுரு கேட்ட போது கீழே விழுந்து ஜீவனை விட்டதைப்பற்றி குறிப்பிடப்பட்டுள்ளது.

## மேற்கோள்கள்

## வெளி இணைப்புகள்

*Theologian Russell Kelly on tithing
*Storehouse Tithing by Herb Evans
*
*Q & A On Tithing By Russ Kelly
*Articles By New Testament Scholar Dr. David Croteau
*
*Do Christian Tithe?

பகுப்பு:கிறிஸ்தவம்
இது ஒரு புத்தகம் அல்ல

.கெரி ஸ்மித் எழுதிய **இது ஒரு  புத்தகம் அல்ல** (*This is Not a Book*) என்னும் நூல் 2009 இல் வெளியிடப்பட்டது . இது ஒரு சாதாரண புத்தகம் அல்ல, ஏனென்றால்  வாசகர் இல்லாமல் இந்த புத்தகம்  இல்லை. புத்தகத்தில் ஏறக்குறைய எதுவும் எழுதப்படவில்லை, அதனால் வாசகரே உள்ளடக்கத்தையும் ,முடிவுகளையும் தீர்மானிப்பர்.   இந்த புத்தகத்தின் நோக்கம் பெட்டிக்கு வெளியில் யோசித்து கற்பனை செய்ய கற்றுக்கொள்வதாகும். இந்த புத்தகத்தில் முக்கிய கேள்வி: இது ஒரு புத்தகம் இல்லையென்றால், இது  என்ன? என்ற கேள்விக்கு பதில் வாசகரே தீர்மானிப்பர். 

கெரி ஸ்மித் எழுதிய இது ஒரு  புத்தகம் அல்ல என்னும் நூல்  பத்திரிகை  தர்மத்தை    உடைந்து,  வாசர்களின் மன ஆர்வத்தின்      எல்லையை அதிகரிக்கிறது. அல்லது புத்தகத்தின் நகலை இழந்துவிடக்கூடிய  சூழலை குறைப்பதுடன் வாசகர்களின்   எண்ண ஓட்டத்திற்கே   கொண்டு செல்கிறது       உதாரணமாக, ஒரு வேலையை விட்டுவிட்டு, இது ஒரு புத்தகம் எழுதப்படாத ஒரு நாளில் விட்டுவிட்டு, என்ன நடக்கிறது என்பதைப் பார்க்கவும். மற்றவர்கள் கேட்கக்கூடிய உரத்த குரலைப் படியுங்கள் என்று மற்றொருவர் கூறுகிறார். மற்றவர்களுக்கு முன்பாக வேடிக்கையாகத் தேடும் ஆபத்து சில சவாலாக உள்ளது, அல்லது வாசகர் எப்பொழுதும் செய்ய விரும்பிய ஒன்றைச் செய்ய வேண்டும். ஒவ்வொரு வேலையும் இது ஒரு புத்தகம் இருக்கக்கூடாது என்று ஒரு விஷயத்தை உங்களுக்கு காட்டுகிறது.

## பக்கம் 42
பக்கம் 42 இல் இது ஒரு புத்தகம் காணப்படவில்லை. பல வாசகர்கள் அதை என்ன நடந்தது என்பதை விளக்க முயற்சித்தனர். நீங்கள் உத்தியோகபூர்வ பதிவுகள் படிக்க முடியும் இது ஒரு புத்தக தளம் அல்ல.

## வணக்கங்களே
"சீரற்ற நிகழ்வு" என்பது மாசெல் டுச்சம்பிற்கு ஒரு மரியாதையாகும், "சாளரம்" யோகோ ஓனோவுக்கு ஒரு மரியாதையாக உள்ளது, "வாய்ப்பு அறுவை சிகிச்சை" ஜான் கேஜ், "புதிர்" மற்றும் "இரகசிய ஆவணம்" ஆகியோருக்கு ஒரு மரியாதை என்பது Oulipo க்கு ஒரு மரியாதை. அதிகாரத்துவம் "என்பது ஜோஸ் சரமாகோவுக்கும்" பிரயாணம் "பாஸ் ஜான் ஆடருக்கும் ஒரு மரியாதை.

## குறிப்புகள்

பகுப்பு:கனடிய புத்தகங்கள்